***Výbor Národnej rady Slovenskej republiky***

 ***pre financie a rozpočet***

 **35. schôdza výboru**

Číslo: KNR-VFR-2139/2024-2

**148**

**Uznesenie**

**Výboru Národnej rady Slovenskej republiky pre financie a rozpočet**

**z 19. novembra 2024**

## Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 407) v  druhom čítaní a

1. **súhlasí s**

## vládnym návrhom zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 407);

1. **odporúča**

**Národnej rade Slovenskej republiky**

## vládny návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 407) schváliť so zmenami a doplnkami uvedenými v prílohe tohto uznesenia;

1. **ukladá**

**predsedovi výboru**

 **informovať** o výsledku prerokovania uvedeného vládneho návrhu zákona gestorský výbor – Výbor Národnej rady Slovenskej republiky pre hospodárske záležitosti.

 **Ján Blcháč v. r.** predseda výboru

**Igor Válek**

**Marián Viskupič**

overovatelia

**P r í l o h a**

**k uzneseniu Výboru**

**Národnej rady Slovenskej republiky**

**pre financie a rozpočet**

**č. 148** **z 19. novembra 2024**

**Pozmeňujúce a doplňujúce návrhy**

**k vládnemu návrhu zákona, ktorým sa mení a dopĺňa zákon č. 474/2013 Z. z.**

**o výbere mýta za užívanie vymedzených úsekov pozemných komunikácií a o zmene**

**a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 407)**

1. V čl. I bode 1 v § 4 ods. 2 sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“.

 Odôvodnenie

Legislatívno-technická úprava spresňujúca používaný pojem *poplatok za externé náklady spojené s emisiami CO2 spôsobenými premávkou* v súlade s čl. 2 ods. 9 a 12 smernice 1999/62/ES.

1. V čl. I bode 1 v § 4 ods. 3 sa slovo „opravy“ nahrádza slovom „prevádzku“.

 Odôvodnenie

Legislatívno-technická úprava v súlade s čl. 2 ods. 8 smernice 1999/62/ES, ktorý definuje pojem *poplatok za infraštruktúru*.

1. V čl. I bode 2 v § 4 ods. 4 sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“, slová „za náklady súvisiace“ sa nahrádzajú slovami „vyberaný na účely úhrady nákladov súvisiacich“ a slovo „v priebehu“ sa nahrádza slovom „počas“.

 Odôvodnenie

Legislatívno-technická úprava v súlade s čl. 2 ods. 9 a 12 smernice 1999/62/ES, ktoré definujú pojmy *poplatok za externé náklady* a*náklady v dôsledku emisií CO2 spôsobených premávkou,* a ktorá zjednocuje znenie s inými ustanoveniami návrhu zákona (napr. § 4 ods. 3 a 5).

1. V čl. I bode 2 v § 4 ods. 5 sa slová „za náklady súvisiace“ nahrádzajú slovami „vyberaný na účely úhrady nákladov súvisiacich“ a slová „častíc a prekurzorov ozónu a prchavé organické zlúčeniny vznikajúce“ sa nahrádzajú slovami „častíc, prekurzorov ozónu a prchavých organických zlúčenín“.

Odôvodnenie

Legislatívno-technická úprava v súlade s čl. 2 ods. 9 a 10 smernice 1999/62/ES, ktoré definujú pojmy *poplatok za externé náklady* a*náklady v dôsledku znečistenia ovzdušia spôsobeného premávkou*, ako aj zjednotenie s inými ustanoveniami návrhu zákona (napr. § 4 ods. 3 a 4), odstránenie nadbytočnej spojky a gramatická úprava textu.

1. V čl. I bode 5 v § 9 ods. 2 písm. c) sa slovo „dokladom“ nahrádza slovami „informačnou dokumentáciou pre zákazníka“.

Odôvodnenie

Legislatívno-technická úprava v súlade s terminológiou používanou v nariadení (EÚ) 2017/2400, kde sa presne vymedzuje informačná dokumentácia pre zákazníka a aké údaje má obsahovať.

1. V čl. I bode 5 v poznámke pod čiarou k odkazu 18b sa slovo „Časť“ nahrádza slovami „Čl. 3 ods. 24 a časť“.

Odôvodnenie

Legislatívno-technická úprava dopĺňa poznámku pod čiarou o konkretizáciu ustanovenia nariadenia (EÚ) 2017/2400, ktoré definuje pojem *informačná dokumentácia pre zákazníka*.

1. V čl. I bode 9 v § 12 ods. 19 sa za slovo „doklad“ vkladá slovo „o úhrade“ a za slovo „infraštruktúru“ sa vkladá čiarka a slová „výške poplatku za externé náklady spojené s emisiami CO2 spôsobenými premávkou“.

Odôvodnenie

Legislatívno-technická úprava dopĺňa absentujúce údaje, ktoré v súlade s čl. 7j smernice 1999/62/ES má obsahovať potvrdenie o úhrade vyberaného mýta.

1. V čl. I bode 12 v § 23 ods. 2 sa za slová „v súvislosti s“ vkladajú slová „poplatkom za externé náklady spojené s emisiami CO2 spôsobenými premávkoua“ a slová „kategóriách vozidiel s povinnosťou úhrady tohto poplatku a jeho výške“ sa nahrádzajú slovami „kategórii vozidla s povinnosťou úhrady tohto poplatku a jeho výške a emisnej triede vozidla“.

Odôvodnenie

Legislatívno-technická úprava dopĺňa absentujúce údaje, o ktorých v súlade s čl. 7h ods. 3 smernice 1999/62/ES má členský štát informovať Európsku komisiu a zjednocuje znenie s inými ustanoveniami návrhu zákona (napr. čl. II bod 1, čl. IV body 2 a 3).

1. V čl. I v bode 12 v § 23 ods. 3 sa slová „Podstatne zmenený mýtny režim“ nahrádzajú slovami „Podstatná zmena mýtneho režimu“.

Odôvodnenie

Gramatická úprava.

1. V čl. II bode 1 v § 12 ods. 6 písm. d) a f) sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“.

Odôvodnenie

Legislatívno-technická úprava spresňujúca používaný pojem *poplatok za externé náklady spojené s emisiami CO2 spôsobenými premávkou* v súlade s čl. 2 ods. 9 a 12 smernice 1999/62/ES.

1. V čl. II v bode 3 sa slová „Príloha vrátane nadpisu znie: **„**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE“ sa nahrádzajú slovami „Zákon sa dopĺňa prílohou, ktorá vrátane nadpisu znie:

„Príloha k zákonu č. 639/2004 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE“.“.

Odôvodnenie

Platný stav neobsahuje žiadnu prílohu, preto je nutné opraviť text tak, aby bolo zrejmé, že sa vkladá nová príloha.

1. V čl. IV v bode 2 v § 5 ods. 3 sa slová „dokladu vozidla“ nahrádzajú slovom „dokladu“.

Odôvodnenie

Legislatívna skratka „doklad“ pre osvedčenie o evidencii časť I a osvedčenie o evidencii časť II je ustanovená v platnom § 2 ods. 2 písm. b), preto je potrebné ju v nasledujúcich ustanoveniach dodržať.

1. V čl. IV v bode 2 v § 5 ods. 4 sa slová „v doklade vozidla“ nahrádzajú slovami „v doklade“ dvakrát.

Odôvodnenie

Legislatívna skratka „doklad“ pre osvedčenie o evidencii časť I a osvedčenie o evidencii časť II je ustanovená v platnom § 2 ods. 2 písm. b), preto je potrebné ju v nasledujúcich ustanoveniach dodržať.